БАСТАУЫШ СЫНЫП ОҚУШЫЛАРЫНЫҢ ИНТЕЛЛЕКТУАЛДЫҚ ҚАБІЛЕТТЕРІН АРТТЫРУДА ОҚЫТУДЫҢ ИНТЕРАКТИВТІ ӘДІСТЕРІН ҚОЛДАНУ

Автор делится опытом применения интерактивных методов обучения учащихся начальных классов для развития их интеллектуальных способностей. Приводит примеры эффективных стратегий для повышения уровня мышления. The author shares the experience of using interactive methods of teaching primary school students to develop their intellectual abilities. Gives examples of effective strategies to increase the level of thinking

«Сабақ беру үйреншікті жай шеберлік емес, ол үнемі жаңадан жаңаны табатын өнер». Жүсіпбек Аймауытов. Бастауыш сынып оқушыларына білім беруде оқытудың интерактивті әдістерін қолдану олардың интеллектуалды қабілеттерін арттырудың негізі болып табылады. Интеллект – бұл ойлау қабілеті. Интеллект табиғаттан берілмейді, оны өмір бойы дамытып отыру керек. Интеллектуалды дамыту - өскелең ұрпақты тәрбиелеуде қоғамның маңызды міндеттерінің бірегейі. Біз жоғары компьютерлік технологиялар дәуірінде өмір сүріп жатырмыз және қазіргі бала электронды мәдениет әлемінде дамып келеді. Осыған байланысты мұғалімнің рөлі де өзгеруде, ол ақпарат ағынын үйлестіруші болғандықтан баламен үйлесімді сөйлесу үшін заманауи әдістер мен жаңа білім беру технологияларын игеріп, оқытудың интерактивті әдістерін қолдануы қажет. Жас ерекшеліктеріне байланысты бастауыш мектепте оқытудың негізгі мақсаттарының бірі – баланы қысқа уақыт ішінде көптеген ақпаратты игеруге, түрлендіруге және практикалық іс-әрекетте қолдануға үйрету. Сондықтан бастауышта жалпы білім берудің нәтижелеріне қойылатын бірқатар талаптар оқытудың интерактивті әдістерін қолдану қажеттілігіне тікелей байланысты. Сабақ барысында балалардың қызығушылығын ояту үшін белсенді және қызықты ақыл-ой әрекетін ұйымдастыру қажет. Бұл ретте мұғалімнің интерактивті әдістерді қолдануының орны ерекше. Интерактивті әдістерді қолдану – бұл қарымқатынасқа негізделген оқыту. Интерактивті оқыту білім беру процесінің түпкі мақсаты мен негізгімазмұнын сақтай отыра, құрылымдық трансляциялардан диалогтық формаларға өзгертеді, яғни өзара түсіністік пен өзара әрекеттестікке негізделген ақпарат алмасуды қамтиды. Сабақтарда оқытудың интерактивті әдістерін қолдана отырып, мұғалім ең алдымен, оқу материалын жеткізу процесінде сыртқы диалог арқылы тұлғааралық қарым-қатынасты орнатумен қатар жаңа мүмкіндіктерге қол жеткізеді. Білім алушылардың оқу материалы негізінде өзара іс-қимылын шебер ұйымдастыру тұтастай алғанда оқу қызметінің тиімділігін арттырудың қуатты факторына айналады. Мұндай сабақтарда тақырыптар мен проблемалар бірлескен талқылау түрінде болады. Яғни, оқушылар енді пассивті тыңдаушылар емес, олар сұрақтар қоя алады, өз шешімдерін ұсына алады, жалпы талқылау арқылы өзіндік түсінік қалыптастыруға ие болады. «Білім беру» мен «түсінік қалып тастыру» арасындағы айырмашылық үлкен. Білімді оқып жеткізуде оқушылар механикалық есте сақтайды және бұл ақпаратты тез ұмытып кетуге әкеледі. Ал, берілетін білімнің түпкі негізінен түсінік қалыптастыру іс жүзінде маңыздырақ және жан-жақты тексерілген білім адамның шынайы меншігіне айналады. «Интерактивті» сөзін ағылшын тілінен аударғанда («inter»-бұл өзара, «activ»- әрекет) - біреумен сұхбаттасу, «әңгімелесу» немесе «өзара бірлесіп әрекет ету» деген мағынаны білдіреді. Оқытудың интерактивті әдісі ол оқушылардың белсенділігін арттыруда қолданылатын әдістердің жиынтығы болып саналады. Оқушылардың белсенділігін арттыру әдістеріне рөлдік ойын, бірлесе жоба жасау, топтық жұмыс, педагогикалық жағдаятты талқылау, пікір-таластар, ой шабуылы, сұхбат т.б. жатады және интерактивті тақталар, кітаптар, видео, үлестірмелі дидактикалық материалдар, слайдтар, презентациялар, компьютерлер сияқты әртүрлі көмекші құралдар пайдаланылады. Мұндай әдістер мен құралдарды пайдаланып мұғалім мен оқушының арасында тығыз қарым-қатынас негізінде жүргізілген сабақты біз интерактивті деп атаймыз[1, б.6]. Интерактивтi әдiстiң мақсаты – тек ақпаратты беру ғана емес, оқушыларға жауаптарды өз бетiнше табуға дағ дыландырады. Сонымен қатар, әрбір оқушы өз ойын жеткізеді, оқушының сабаққа қызығушылығын туғызады және сабаққа қатысу белсенділігін кеңейтеді, оқу материалын тиімді жолдармен толық меңгеруге бейімдейді, шығармашылықтарын шыңдап, өзін дік пікірі мен қарым-қатынасын қа лыптастырады. Оқытудың интерактивті әдістері келесі міндеттерді орындауға мүмкіндік береді: • әр оқушыны оқу процесінің материалын меңгеруге тартады; • танымдық әрекетін оятады; • табысты қарым-қатынас дағды ларына үйретеді (сұрақ қою, диалог құру, бір-бірін тыңдау және есту); • көшбасшылық қасиеттерін дамытады; • топпен топтың мүшесі ретінде жұмыс істей білуге үйретеді; • бірлескен және жеке жауапкерші лік алуға және бір мақсатта ұйымдасқан нәтижеге қол жеткізуге баулиды. Сонымен, келесі кезекте оқытудың интерактивті әдістерінің жіктеп көрелік: 1.Білім алуға қолайлы атмосфераны құру, коммуникацияны ұйымдастыру әдістері. Мұнда мұғалім «коммуникативті шабуыл» арқылы өзара іс-қимылға, жедел және үйлесімді жұмылуға педагогикалық процестің әрбір қатысушысын шақырады. Қолайлы атмосфераны құруда пайдаланатын әдістемелерге: «Пікір қалдыру», «Сөйлемді аяқта», «Гүл сыйла», «Ауа райы», «Аллитерация» сынды ойындарды жатқызуға болады. 2.Топтық және педагогикалық процеске қатысушылардың өзара және жеке белсенділігін арттыратын іс-әрекеттер алмасу әдістері. Іс-әрекет алмасу әдістерін пайдалануда «Дөңгелек үстел», «Аквариум», «Сұхбат», «Метаплан», «Миға шабуыл» және «1\*2\*4» әдістемелік ойындары қолданылады

3.Оқушылардың шығармашылық мүм кіндіктерін жұмылдыруға ықпал ететін белсенді ойлау қызметін ынталандыру әдісі. Бұл әдіс барысында «Логикалық тізбек», «4 бұрыш», «Сайлау», «Таңдап ал» және «10 сұрақ» ойындарын қолдануға болады. 4.Семантикалық әдіс-зерттелетін құбы лыстар, мәселелерге тоқталу, талқылау. Семантикалық әдісті жүргізуде бізге төмендегі психологиялық тренингтер көмектеседі: «Қауымдастық», «Алфавит», «Интеллектуалдық әткеншек», «Ертегі құрастыру» т.б. 5.Педагогикалық процеске қатысу шылар өз дамуының жай-күйін баға лайтын рефлексивті іс-әрекет әдістері. Рефлексивті әдістерді жүргізуде мынадай рефлекциялық жаттығулар көмектесе алады: «Нысана», «Жұлдыздар», «Арал», «Ринг», «Рефлекциялық дөңгелек» т.б. 6.Жоғарыда аталған интерактивті әдіс тер біріктірілген жетекші интерактивті ойындар әдісі. Бұған «Қонақ үй», «Мектеп», «Әуе шары», «Өртті сөндір» және тағы басқа әдістемелерік ойындарды пайдалануға болады [2, 8]. Осылайша оқушының интеллекту алдық дамуының жетістігі негізінен оқу іс-әрекетінде жүзеге асады. Сабақта танымдық іс-әрекетті дұрыс ұйымдастыру, оқушылардың оқуға деген қызығушылық деңгейі мен білім деңгейін жүйелеп, үнемі өзін-өзі тәрбиелеуге дайындығын есепке алып, олардың интеллектуалды дамуын арттыра аламыз. Интеллектуалды дағдыларды дамыту бойынша жұмыс үнемі сабақта да, таңдау пәндері сабақтарында да жүргізілуі керек. Мұғалім әдебиеттік оқу, орыс тілі, математика, дүниетану, жаратылыстану, өзінөзі тану сабақтарының тапсырмаларын логикалық және шығармашылық ойлауды қалыптастыруға бағыттап, оқытудың интерактивті әдістерін пайдалана отырып, интелектуалды ойындар қолданған тиімді. Мұғалім бастауыш сынып оқушы ларына білім беруде оқытудың интер активті әдістерін қолданып интеллек туалды қабілеттерін арттыру үшін интеллектуалдық ойындарды ұйым дастырғанда төмендегідей міндеттерді орындауға алдына мақсат қою керек: • логикалық және шығармашылық ойлауды дамыту; • пәнді оның белгілері бойынша анықтау дағдыларын дамыту; • «шын» және «жалған» матема тикалық логика ұғымдарын пайдалану дағдыларын дамыту; • берілген үзінді бойынша ертегі құрастыру дағдыларын дамыту; • зейін, есте сақтау, байқау, ойлау процестерін дамыту (жалпылау, талдау, синтездеу); • логикалық тізбекті құру дағдыла рын дамыту; • топпен жұмыс жасай алу дағдыла рын дамыту. Интеллектуалды қабілеттер көптеген іс-әрекеттерді орындау үшін аса маңызды қабілеттер. Интеллектуалды қабілеттер дегеніміз – зейін, есте сақтау, қабылдау, ерік, қиял, ойлау, сөйлеу, сонымен қатар сезім, эмоцияны басқара алу, мақсатқұмарлық, жауапкершілікті сезіну, жігерлілікті айтуға болады. Олардың дамуы бастауыш мектеп жасындағы балаларды оқытуда ерекше міндеттерінің бірі болып табылады. Сонымен бірге бастауыш сынып оқу шысының интеллектуалдық қабілеттерінің қалыптасуына жекелеген психикалық үрдістердің қарқынды дамуы да әсер етеді. Жекелеген психикалық үрдістердің қарқынды дамуы баланың бастауыш мектеп шағында жүзеге асады. Бастауыш сынып оқу іс-әрекетіндегі тапсырмалар баланың есте сақтау үрдісін басқаруды талап етеді. Бастауыш сыныптағы оқу үрдісінің талаптары мен өзіне тән мазмұнды ерекшелігі есте сақтауды едәуір дамытып, мықтылығын бекіте түседі. Бұл жастағы баланың есте сақтау деңгейі жасына лайық қамтылған материалдың мазмұнына байланысты болады. Бала алған білімдерді өз іс-әрекетінде қолдануға машықтана бастайды және баланың сөздік материалды есте сақтау мүмкіншілігі күрт жоғарылайды. Әдетте, бала зейінін негізінен өзінің тікелей қызығатын нәрселеріне аударады. Яғни, сырттай тартымды заттарға емес, өзіне қажетті нәрселерге зейінін бағыттап, оны тұрақтандырады. Бастауыш мектеп жасында баланың барлық психикалық үрдісіне өзгеріс енеді, іс-әрекетке бел сенділігін көрсете отырып, ақыл-ой еңбегін зейін арқылы жүзеге асырады. Сонымен қатар, бұл кезеңде бала тілінің дамуының мотивтері дамып, қабылдау қабілеті жетіледі. Оқу үдерісінде ой операцияларын жүйелі іске асырып елестету бойынша заттарды дұрыс, әрі оңай салыстыра алады. Бастауыш мектеп оқу үрдісіндегі баланың тілінің дамуы да интеллектуалдық ақыл-ойының жетілуіне едәуір ықпал етеді. Қазақ тілі, әдебиеттік оқу сабақтары ана тілінің табиғатын ашады және ана тілін еркін меңгеруге мүмкіндік береді. Бастауыш мектеп жасындағы балалардың тілінің дамуы ана тілін терең әрі ұлттық ерекшелікте меңгеруге, балаға өз ойын ана тіліндегі сөз байлығын қолдана отырып, грамматикалық түрде түсінікті тілмен сөйлей алуына жол ашады. Интеллектуалдық даму кез-келген адам қызметінің маңызды құрамдас бөлігі. Қарым-қатынасқа, оқуға, жұмысқа деген қажеттіліктерін қанағаттандыру үшін адам әлемді қабылдауы, қызметтің әртүрлі компоненттеріне назар аударуы, не істеу керектігін елестетуі, есте сақтауы, ойлануы керек. Сондықтан баланың интеллектуалды қабілеттерінің дамыту оның өмірінде ерекше маңызды орын алады. Атақты орыс жазушысы Лев Толстой: «Тәрбие дегеніміз – тәрбиеленушілердің белгілі бір адамгершілік дағдыларын меңгеруге көндіру мақсатымен бір адамның екінші адамға жасайтын ық палы» деген. Әр бала өзіндік дарын иесі, өзіне тән таланты бар тұлға. Балалар табиғатынан білуге құмар, қызығушылығы мол болып келеді. Баланың сол талап тілегін баяулатып алмай, оны ары қарай талаптандырып, дамыту ол мұғалімнің негізгі міндеті. Бастауыш сынып оқушыларының интеллектуалды қабілеттерін арттыруда мұғалім оқытудың интерактивті әдістерін қолданып қана қоймай, өзіне төмендегідей міндеттерді шешу үшін мынадай мақсаттарды қоюы керек: оқытудың әртүрлі әдістерін, соның ішінде ойын әдістерін қолдана отырып, балалардың ойлау қабілеті мен икемділігін, интеллектуалды қабілеттерін жүйелі, мақсатты түрде дамытуда жан-жақты ізденуді; қайта құру, коммутация, іздеу қызметі процестерін ынталандыруда дұрыс әдістерді таңдауды; балаларды ойлауға, проблемаларға икемді көзқараспен қарауға, ойланбастан жылдам жауап беруге емес, ойланып жеке көзқарасын айта білуге үйретуде практикалық, психологиялық дағдыларды меңгеруді. Әлемдік көптеген көрнекті педагогтер интеллектуалды дағдыларды қа лыптастыруда проблемалық оқытусыз дамыту мүмкін емес екенін мойындайды. Проблемалық оқыту әдістері бастауыш сынып оқушыларының зияткерлік қабілеттерін дамытуға оң әсер ететіні рас. Дегенмен барлық оқу материалдары проблемалық сипатқа ие емес. Мұғалім бұл мәселені өзіндік шығармашылық тәжірибесіне сүйеніп, тапсырмаларды балаларға функционалды мақсатты орындайтын тапсырмалар түрінде ұсына алуы керек. Бастауыш сынып оқушыларына қажетті танымдық және интеллектуалды қабілеттер қалыптастыруды көздеп, тапсырмаларды интеллектуалды ойын түрінде ұсынса нәтижеге бағытталады. В.А.Сухомлинский: «Сабақ оқушылар дың интеллектуалды өмірінде құр ғана сабақ болып қоймас үшін, ол қызықты болу керек. Осыған қол жеткенде ғана мектеп оқушылар үшін рухани өмірді тілеген ошағына, мұғалім осы ошақтың құрметті иесі мен сақтаушысына, кітап-мәдениеттің баға жетпес қазынасына айналады» - деп айтқан болатын [9]. Бастауыш мектептің оқу әрекетінде интеллектуалдық ойындарды қолдану дың тәрбиелік маңызы үлкен. Ин теллектуалдық ойындар оқушыға өзінөзі тануға мүмкіндік береді, өзіне деген сенімділікті арттырып, баланың шығар машылық бастамасын дамытуға қызмет

етеді. Интеллектуалдық ойындар балалардың ақыл-ой белсенділігін тәрбиелеудің құнды құралы болып табылады және зейін, есте сақтау, ойлау, қиял сынды психикалық процестердің жұмысының белсенділігін арттырады. Чех ұлы педагогы Ян Амос Коменский: «Таным бастамасы – сезiмнен, бала сезiне бiлмесе, оның ой – өрiсiнде ешқандай өзгерiс болмайды. Оқытуды зат туралы сөзбен емес, сол затты бақылау арқылы шәкiрттiң ойын дамыту керек», - деп жазады. Сондықтан балаларды сабақ барысында алынған ақпаратты талдауға, салыстыруға және ойнауға, сондай-ақ өзінің қабылдауымен алған білімдерін достарымен бөлісе алуға, тәжірибеде пайдалануға үйрету қажет. Ал интеллектуалдық ойындар мұғалімге осы мақсатта керемет мүмкіндіктер беріп, оқушылардың шығармашылық белсенділігін дамытуға ықпал етеді, интеллектуалдық дағдыларды қалып тастырады, ақыл-ой белсенділігін арттырады, есте сақтаудың, зейіннің, қиялдың, сөйлеудің қызметтерін арттырып, сөздік қорларын кеңейтеді. Интеллектуалдық ойындар балалардың ақыл-ой қабі леттері мен рухани-адамгершілік қаси еттерді дамытуға бағытталған ұжымның белсенді бірлескен іс-әрекеті болғандықтан балалардың ұжымда жұмыс істеу дағдыларын қалыптастыруға да мүмкіндік береді [1,б.42]. Бастауыш сынып оқушыларының ин теллектуалды қабілеттерін арттыруға бағытталған оқытудың интерактивті әдістерін пайдалануда интеллектуалды ойындарды қолданудың нәтижелілігін сараптай келе мынадай қорытынды шығаруға болады: оқушылар ойын арқылы күрес пен бәсекелестіктің өмірлік жағдайларын моделдеуді үйренеді, өзіндік көмектесу арқылы ұжымға әсер етуге дағдыланады, ойын шеңберінде күнделікті өмірдің заңдары мен нормалары қажетінше ескеруді үйренеді, ойын ережелер аясында жүзеге асырылса да, қиялға, импровизацияға мүмкіндік беруге дағдыланады, қызықты тапсырмалар арқылы дүниетанымын кеңейтеді және өзінің білгенін өзгелермен бөлісу арқылы ләззат алып, қуануға үйренеді, сондай-ақ ойын барысында бала күнделікті өмірде байқалмайтын оң қасиеттерін көрсете алу мүмкіндігіне ие болады. Қорытындылай келе, бастауыш сы нып оқушыларының интеллектуалды қабілеттерін арттыруда оқытудың ин терактивті әдістерін қолдану оқу әре кетін тиімді ұйымдастырып, қажетті мақсаттымызға жетуге мүмкіндік береді. Орындалуы тиіс көп міндеттерді шектеулі уақыт ішінде қамти отыра оқушыларды жан-жақты дамытуда негізгі құрал ретінде оң нәтижеге жеткізеді. Пайдаланған әдебиеттер тізімі: 1.Тойбазарова Н.А. «Интербелсенді оқыту технологиясы». /Оқу құралы. НұрСұлтан-2019 ж. 42 б. 2.Блинов А.О., Благирева Е.Н., Рудакова О.С., Интерактивные методы в образовательном процессе. /Учебное пособие. «Научная библиотека». М, 2014. 3.Бабанский Ю.К. Методы обучения в современной общеобразовательной школе. М, Просвещение, 2003 г. 4.Полат Е.С., Бухаркина М.Ю., Моисеева М.В., Петров А.Е. Новые педагогические и информационные технологии в системе образования. М, Издательский центр «Академия». М, 2004 г. 5.Канн-Калик В.А. Педагогическая деятельность как творческий процесс. Грозный, 1996 г. 6.Әбенбаев С.Ш. Тәрбие теориясы мен әдістемесі. Алматы, 2004 ж. 7.Байжұманова Б.И. Оқушының пси хикалық даму ерекшеліктері. //Бастауыш мектеп. №12, 1998 ж. 8.Байжұманова Б.И. Бастауыш мектеп оқушыларының танымдық қабілетін дамыту //«Қазақстан мектебі» №2, 1999 ж. 9.Базымова З. Ой белсенділігін дамыту. // Бастауыш мектеп. №9-10, 1997 ж. 10.https://bilim-all.kz/tag/thoughts?tag=% D1%81%D0%B0%D0%B1%D0%B0%D2%9B (өтініш берген күн: 10.02.21ж.)